Diari Oficial de la Generalitat Valenciana


Sumari del DOGV 5743, del 16-04-2008 (2008/4539)

ORDE de 8 d'abril de 2008, de la Conselleria de Presidència, per la qual es revoca l'exempció de l'obligació de mantindre el lloc de secretaria de l'Ajuntament de Guardamar de la Safor.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5743

Data del DOGV
:   16-04-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/4539


Data del document
:   08-04-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Guardamar de la Safor
    * professió administrativa
    * qualificació del personal
    * administració local

ORDE de 8 d'abril de 2008, de la Conselleria de Presidència, per la qual es revoca l'exempció de l'obligació de mantindre el lloc de secretaria de l'Ajuntament de Guardamar de la Safor.  
 [2008/4539]  
Per la Resolució de 23 d'abril de 1993, publicada en el Boletín Oficial del Estado número 111, de 10 de maig de 1993, de la Direcció General de la Funció Pública del Ministeri d'Administracions Públiques, es va aprovar l'exempció de l'obligació de mantindre el lloc de secretaria a l'Ajuntament de Guardamar de la Safor, i que les funcions reservades al lloc esmentat s'exerciren per mitjà del Servici d'Assistència Tècnica de la Diputació Provincial.  
El Ple de l'ajuntament, en la sessió del dia 20 de desembre de 2007, va acordar sol·licitar a la conselleria de Presidència que s'instruïsca el corresponent expedient de revocació de l'exempció de manteniment del lloc de secretaria, en atenció a l'increment del pressupost de la corporació.  
L'Ajuntament de Guardamar de la Safor té actualment classificat el lloc de secretaria en classe tercera.  
La Diputació Provincial de València ha emés un informe favorable a la revocació de l'exempció sol·licitada mitjançant un acord adoptat en la sessió de data 20 de febrer de 2008.  
L'expedient ha sigut tramitat d'acord amb les prescripcions legals.  
Vist el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, la qual preveu que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
Fent ús de les competències atribuïdes per l'article 2.2 del Decret 159/1997, de 29 d'abril, del Govern Valencià, pel qual s'aprova el reglament regulador de competències de la Generalitat Valenciana relatives als funcionaris d'administració local amb habilitació de caràcter nacional,  
ORDENE  
Revocar l'exempció de l'obligació de mantindre el lloc de secretaria de l'Ajuntament de Guardamar de la Safor.  
El lloc esmentat està classificat en classe tercera, i la seua provisió està reservada a funcionaris d'administració local amb habilitació de caràcter estatal, de la subescala de secretaria-intervenció, sense perjuí del que preveu la disposició transitòria primera, 2.c) i d) del Reial Decret 1174/1987, de 18 de setembre.  
Contra esta orde, que posa fi a la via administrativa, es podrà interposar recurs contenciós administratiu davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 8 d'abril de 2008  
El vicepresident primer i conseller de Presidència  
VICENTE RAMBLA MOMPLET